ΓΡΑΠΤΗ ΕΡΩΤΗΣΗ P-3805/00

υποβολή: Paulo Casaca (PSE) προς την Επιτροπή

(29 Νοεμβρίου 2000)

Θέμα: ΣΕΒ στη Γερμανία

Οι πορτογαλικές αρχές επιβεβαίωσαν εχθές, 23 Νοεμβρίου, ότι μία γαλακτοπαραγωγός αγελάδα, φρισίας ράτσας, που γεννήθηκε στις 23 Σεπτεμβρίου 1995 στην περιοχή του Αννοβέρου και εισήχθη στην Πορτογαλία στις 27 Οκτωβρίου 1998 με προορισμό τη νήσο Σάν Μιγκέλ, βρέθηκε προσβεβλημένη από ΣΕΒ.

Σύμφωνα με ταπάρχοντα επιστημονικά δεδομένα, η εκκόλαψη της ΣΕΒ στα βοοειδή διαρκεί μεταξύ 4 και 5 ετών. Για το λόγο αυτό είναι σαφές ότι το ζώο είχε προσβληθεί στη Γερμανία και όχι στις Αζόρες.

Ας σημειωθεί ότι, σύμφωνα με τις γερμανικές αρχές, η ΣΕΒ είναι νόσος άγνωστη στην εν λόγω χώρα και ουδέποτε έχει σημειωθεί το παραμικρό κρούσμα της.

Το κρούσμα όμως αυτό έρχεται να αποδείξει ότι οι εγγυήσεις των γερμανικών αρχών ήταν εντελώς αστήρικτες.

Είμεθα μάρτυρες μιας ολοένα μεγαλύτερης και ανησυχητικότερης επανεθνικοποίησης της κοινής αγροτικής πολιτικής.

Ογειονομικός έλεγχος εξακολουθεί να ασκείται από τις εθνικές αρχές, οι δε κοινοτικοί έλεγχοι αποδείχθηκαν σε μεγάλο βαθμό ανίκανοι να εκτιμήσουν εις βάθος και εις πλάτος την αξιοπιστία των διαφόρων εθνικών συστημάτων.

Η Ευρωπαϊκή Ένωση είχε ως κανόνα να κηρύσσει εμπορικό αποκλεισμό στις χώρες που παρουσίαζαν μεγαλύτερο αριθμό κρουσμάτων ΣΕΒ. Το ζήτημα είναι εάν με τον τρόπο αυτό αποφεύγουμε την εξάπλωση της νόσου ή απλώς τιμωρούμε τις χώρες που εφάρμοζαν αυστηρότερους ελέγχους για την καταπολέμηση αυτής της μάστιγας.

Υπ' αυτές τις περιστάσεις ζητώ από την Επιτροπή να μου εξηγήσει τα εξής:

α) Πότε θα καταστούνποχρεωτικές οι εξετάσεις για την ανίχνευση της ΣΕΒ στα βοοειδή όλων των κρατών μελών;

β) Ποιά ζώα θαποβάλλονται σ' αυτές τις εξετάσεις;

γ) Με ποιό τρόπο οι τεχνικοί της Επιτροπής ή εθνικοί οργανισμοί, των οποίων η ανεξαρτησία θα είναι εγγυημένη, θα πραγματοποιούν αυτές τις εξετάσεις για την ανίχνευση της ΣΕΒ;

Απάντηση του κ. Byrne εκ μέρους της Επιτροπής

(9 Ιανουαρίου 2001)

Πρόσφατα εντοπίστηκε σπογγώδης εγκεφαλοπάθεια των βοοειδών (BSE) σε τρεις αγελάδες που είχαν γεννηθεί στη Γερμανία, μια δε από τις αγελάδες αυτές είχε εξαχθεί στις Αζόρες, τον Οκτώβριο του 1998. Στη γνώμη της, της 6ης Ιουλίου 2000, σχετικά με το γεωγραφικό κίνδυνο της BSE, η επιστημονική επιτροπή που γνωμοδοτεί στην Ευρωπαϊκή Επιτροπή για θέματα BSE επισημαίνει ότι είναι πιθανή η ύπαρξη της εν λόγω ασθένειας στο ζωϊκό κεφάλαιο βοοειδών της Γερμανίας, παρά το γεγονός ότι δεν έχουν ακόμη εντοπιστεί παρόμοια περιστατικά. Επομένως, η Γερμανία κατατάχθηκε, βάσει αυτής της γνώμης, στην κατηγορία ΙΙΙ (πιθανή αλλά όχι επιβεβαιωμένη ύπαρξη BSE). Επομένως, η Επιτροπή δεν εξεπλάγη με τις πρόσφατες διαπιστώσεις.

Το Μάιο του 1998 τέθηκε σε ισχύ η κοινοτική νομοθεσία σχετικά με την παρακολούθηση της BSE, η οποία περιλαμβάνει την απαίτηση να εξετάζονται κάθε χρόνο όλα τα ύποπτα ζώα καθώς και ένας ελάχιστος αριθμός δειγμάτων από ζώα που παρουσιάζουν συγκεκριμένες κλινικές ενδείξεις. Η πρακτική εφαρμογή της εν λόγω νομοθεσίας στα κράτη μέλη έχει αξιολογηθεί με μια σειρά επιθεωρήσεων που διεξήγαγε το γραφείο τροφίμων και κτηνιατρικών θεμάτων της Ευρωπαϊκής Επιτροπής. Οι εκθέσεις από τις επιθεωρήσεις αυτές είναι διαθέσιμες στον ιστοχώρο της Επιτροπής.

Υπό το πρίσμα των πρόσφατων εξελίξεων όσον αφορά τη BSE, η Επιτροπή, μεταξύ άλλων, έχει επεκτείνει τον έλεγχο για BSE σε όλα τα βοοειδή ηλικίας άνω των 30 μηνών, τα οποία εισέρχονται στην τροφική αλυσίδα του ανθρώπου. Επίσης, προβλέπονται τυχαίες δοκιμές σε βοοειδή ηλικίας άνω των 30 μηνών που πεθαίνουν σε αγροκτήματα.

Στο προαναφερθέν πρόγραμμα δοκιμών μπορούν να χρησιμοποιηθούν μόνο δοκιμές που έχουν αξιολογηθεί ανάλογα και έχουν εγκριθεί. Η δειγματοληψία και η δοκιμή πρέπει να πραγματοποιούνται σύμφωνα με τις προκαθορισμένες μεθόδους και πρωτόκολλα. Οι δοκιμές παρακολουθούνται από το γραφείο τροφίμων και κτηνιατρικών θεμάτων, με τακτικές επιθεωρήσεις σε όλα τα κράτη μέλη. Τα αποτελέσματα των δοκιμών αναφέρονται σε τακτική βάση στην Ευρωπαϊκή Επιτροπή.